Jama’at Nusrat al-Islam wal-Muslimin

Jama'at Nusrat al-Islam wal-Muslimin (, JNIM, , GSIM) on Sahelin alueella Afrikassa toimiva salafistinen terroristijärjestö. JNIM perustettiin maaliskuussa 2017 useiden eri paikallisten järjestöjen yhteenliittymänä ja sillä on siteitä al-Qaidaan. Järjestö on hallinnut alueita Malissa ja Burkina Fasossa, sekä tehnyt iskuja Nigerissä, Togossa ja Beninissä.
Historia.
Nykyinen Jama'at Nusrat al-Islam wal-Muslimin muodostui maaliskuussa 2017 Ansar Dinen, Katibat Macinan, al-Mourabitounin, Ansar al-Islamin ja Islamilaisen Maghrebin al-Qaidan Saharan haaran yhteenliittymänä. Järjestöt olivat alkaneet tehdä yhteistyötä keskenään kun ranskalaiset joukot olivat hyökänneet niitä vastaan Pohjois-Malissa vuonna 2012 (Malin sisällissota 2012). Järjestöjen johtajat julkaisivat videon yhteenliittymästä, jota johti tuaregitaustainen Iyad Ag Ghali. Emiiri Iyad Ag Ghali selitti järjestön tarkoituksena olevan "ristiretkeläisten" vihollisten vastustaminen. Käytännössä järjestö ajoi ulkomaalaisten ja erityisesti ranskalaisten ja Yhdistyneiden kansakuntien joukkojen poistumista Malista, minkä ohella järjestö halusi alkaa toteuttamaan versiotaan islamilaisesta laista. Iyad Ag Ghali vannoi uskollisuutta al-Qaidan johtaja Ayman al-Zawahirille.
Ulkovaltojen ohella JNIM:llä on ollut vastustajia muiden salafististen järjestöjen muodossa. Kesällä 2019 järjestö alkoi ottaa yhteen Isis-järjestön Saharan haaran kanssa. Esimerkiksi vuosina 2019–2020 kahden järjestön välillä arvoitiin olleen 125 yhteenottoa. Järjestöt olivat kuitenkin tehneet aikaisemmin ajoittain myös yhteistyötä. 
Ranskan johtaman operaatio Barkhanen aikana ranskalaisten onnistui surmata joitakin JNIM:n johtohahmoja. Järjestön toiseksi ylimpänä johtajana pidetty Yahya Abu al-Hammam kuoli ranskalaisjoukkojen iskussa helmikuussa 2019. Marraskuussa 2020 ranskalaiset ilmoittivat surmanneensa Bah Ag Moussan, jota kuvailtiin JNIM:n emiirin oikeaksi kädeksi. Iskuista huolimatta järjestön onnistui laajentaa vaikutusvaltaansa. Yhdistyneiden kansakuntien rauhantuvaoperaatio MINUSMA päättyi joulukuussa 2023. Ranskan operaatio Barkhane päättyi kesäkuussa 2021. 
Toiminta.
Vuonna 2025 järjestön ydinalue oli Malissa ja Burkina Fasossa. Se on tehnyt iskuja myös Nigerissä, Beninissä ja Togossa.
Kansalaisjärjestö Global Initiative against Transnational Organized Crimen (Gi-Toc) mukaan se toimii vuoteen 2025 mennessä kaikkialla Malissa ja 11:ssä Burkina Fason 13 alueesta. Vuonna 2024 Burkina Fasosta tuli ryhmän toiminnan keskus pääasiassa maan pohjoisilla ja itäisillä raja-alueilla. Asiantuntijan mukaan JNIMillä on kyky juurtua paikallisyhteisöihin tai käyttää paikallisia epäkohtia keinona rekrytoida tai saada myötätuntoa asiaansa kohtaan.
Ryhmän viimeaikainen väkivalta on kasvanut merkittävästi Burkina Fasossa, ja BBC:n analyysin mukaan JNIM on kaksinkertaistanut iskujensa määrän vuoden 2024 vastaavaan ajanjaksoon verrattuna – yli 280 iskua vuoden 2025 alkupuoliskolla. Ryhmä väittää surmanneensa lähes 1 000 ihmistä Sahelin alueella huhtikuusta 2025 lähtien, joista suurin osa oli turvallisuusjoukkojen tai hallitusta tukevien joukkojen jäseniä. Pelkästään Burkina Fasossa kuolleita on noin 800, seuraavina tulevat Mali (117) ja Benin (74). Asiantuntijoiden mukaan iskujen määrä kesäkuussa 2025 oli ennenkuulumaton.
JNIM käyttää erilaisia keinoja, kuten tienvarsipommeja, hyökkäyksiä tukikohtiin ja siviilien pelottelua, erityisesti jos se epäilee, että yhteisö toimii yhteistyössä hallituksen kanssa.
Militantit ovat myös hyödyntäneet Starlinkin satelliittiyhteyksiä, joita on salakuljetettu maahan. Nopean internetin avulla ryhmät voivat suunnitella ja koordinoida iskuja, rekrytoida, siirtää varoja ja ylläpitää yhteyksiä komentajiinsa myös taisteluiden aikana.
Ideologia.
Jama'at Nusrat al-Islam wal-Muslimin on salafistinen ja jihadistinen järjestö. Järjestö haluaa ottaa käyttöön oman hyvin vanhoilillisen tulkintansa islamilaisesta laista. Järjestön hallitsemilla alueilla on esimerkiksi kielletty häitä, kastajaisia ja perinteisiä tapoja. Miesten on edellytetty käyvän moskeijoisa. Järjestön hallitseman alueet vaihtavat usein käsiä, mutta sen alueisiin etenkin Keski-Malissa on joskus viitattu kalifaattina.
Organisaatio.
Jama'at Nusrat al-Islam wal-Muslimin ei ole täysin yhtenäinen järjestö, vaan usean erillisen järjestön yhteenlittymä. Eri järjestöillä on edelleen oma historiansa ja identiteetti. Se on viiden jihadistisen militanttiryhmän koalitio, joita ovat:
JNIM sai alkunsa, kun Ranskan armeija työnsi takaisin useita Pohjois-Malissa toimineita jihadisti- ja separatistisia järjestöjä vuonna 2012, jonka jälkeen ryhmät alkoivat tehdä yhteistyötä. Ryhmien johtajat kokoontuivat Maliin perustamaan JNIMin vuonna 2017.
JNIM:in johtaja on Iyad Ag Ghali on entinen malilainen diplomaatti, joka kuuluu tuaregien etniseen ryhmään. Ghali johti tuaregien kansannousua Malin hallitusta vastaan ​​vuonna 2012. Kapina pyrki perustamaan itsenäisen valtion tuaregeille nimeltä Azawad. Varajohtaja Amadou Koufa on kotoisin fulaniyhteisöstä.
Analyytikot uskovat, että keskusjohto auttaa ohjaamaan paikallisia osastoja, jotka toimivat Länsi-Afrikan Sahelin alueella. Ei tiedetä tarkkaan, kuinka monta taistelijaa JNIM:n riveissä on tai kuinka monta siihen on värvätty vasta äskettäin. Asiantuntijat arvioivat, että heitä voisi olla useita tuhansia. He ovat enimmäkseen nuoria miehiä ja poikia, joilla ei ole taloudellisia mahdollisuuksia selviytyä eräällä maailman köyhimmistä alueista.
Järjestöllä on useita eri tulonlähteitä. Aikanaan yksi huomattavaista olivat sieppaukset. Sieppauksia kohdistettiin etenkin ulkomaalaisiin ja rahaa saatiin vaatimalla lunnaita. Myöhemmin karjavarkauksista on tullut toinen huomattava tulonlähde. Muuten järjestö määrää esimerkiksi veroja hallitsemillaan alueilla.